Thomas

**Thomas** eller **Tomas** er et mannsnavn med arameisk opprinnelse. Navnet betyr «tvilling», «enda en» og var navnet på en av Jesu disipler. Navnet vant popularitet på 1100-tallet etter Thomas Beckets martyrdød.

## Etymologi
*Thomas* og *Tomas* har opprinnelse i det arameiske ordet **** (*Ta'ôma*). Den avsluttende s-en er lagt til av de greske nedtegnerne av testamentene for å omgjøre ordet til hankjønnsform. Navnet er sagt å bety «tvilling». Johannesevangeliet omtaler Thomas som *ho legomenos didymos*, «kalt tvillingen». Til sammenlikning betyr syrisk *toma* og arabisk *tawʿam* «tvilling».

## Utbredelse
Før den normanniske erobringen forekommer navnet bare som prestnavn, men etter 1066 ble det et av de vanligste mannsnavnene i England. *Thomas* har vært et svært populært navn i England helt siden 1100-tallet, og er fortsatt blant de aller vanligste guttenavnene.

*Thomas* var, sammen med andre former av navnet, blant de vanligste mannsnavnene i Tyskland i senmiddelalderen.

*Thomas* har i mange år vært et populært navn i USA.

I Norge var navnet *Thomas* vanlig fra 1880- til 1910-årene. Det hadde så en markant økning i popularitet på slutten av 1960-tallet og nådde en popularitetstopp med 2,2 % i 1975. Det gikk på få år fra å være et nokså uvanlig navn til å bli ett av de mest brukte navnene. Det var blant de ti vanligste døpenavnene 1971–1995 og 1997–1999. Navnet har siden falt i popularitet. Formen *Tomas* var vanlig i Norge i 1880-årene og igjen fra 1970- til 1990-årene og hadde en popularitetstopp med 0,4 % i 1981.

I Sverige var *Thomas* mest brukt fra 1940-årene til 1980-årene.

*Tómas* var et svært vanlig navn på Island på midten av 1800-tallet, og igjen fra 1980-årene.

Thomas er i dag et svært vanlig navn i befolkningen i USA og Tyskland. Navnet er også mye brukt i de skandinaviske landene. Variantene *Tomáš* i Tsjekkia, *Tomasz* i Polen, *Tamás* i Ungarn, *Tuomas* i Finland, *Toomas* i Estland og *Tomaž* i Slovenia er blant de mest brukte navnene i de respektive landene.

|}

## Kjente personer med navnet
* Apostelen Tomas (-72)
* Thomas Aquinas (1225–1274), katolsk filosof og teolog
* Thomas Jefferson (1743–1826), USAs tredje president 
* Thomas Alva Edison (1847–1931), amerikansk oppfinner
* Thomas Mann (1875–1955), forfatter
* Thomas Klestil (1932–2004), tidl. østerriksk president
* Tomaž Šalamun (f. 1941), slovensk dikter
* Tomas Ledin (f. 1952), svensk musiker
* Thomas Schaaf (f. 1961), tidligere tysk fotballspiller og trener
* Tomas Espedal (f. 1961), norsk forfatter
* Thomas Hylland Eriksen (1962–2024), norsk sosialantropolog
* Thomas Giertsen (f. 1971), norsk komiker
* Thomas Alsgaard (f. 1972), norsk skiløper
* Tamás Szekeres (f. 1972), ungarsk fotballspiller
* Thomas Hafstad (f. 1974), norsk fotballspiller
* Thomas Rusiak (f. 1976), svensk rapartist
* Tomáš Vokoun (f. 1976), tsjekkisk ishockeyspiller
* Thomas Dybdahl (f. 1979), norsk musiker og vokalist
* Tomasz Sokołowski (f. 1985), polskfødt norsk fotballspiller

## Navnedag
*Thomas* har navnedag i flere land, oftest 3. juli, men har ikke noen norsk navnedag.

*Tomas* har navnedag i flere land, oftest 21. desember. Den norske navnedagen er .

## Referanser


## Eksterne lenker
* 
* http://www.namesaz.com/15386/name/name/null